31996D0296
L 113/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 април 1996 година
за изменение на Решение 92/486/ЕИО относно установяване на формата на сътрудничество между центъра за управление (сървър) „Анимо“ и държавите-членки
(текст от значение за ЕИП)
(96/296/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/118/ЕИО (2), и по-специално член 20, параграф 3 от нея,
като има предвид, че за да се направи възможно подробното проучване на различните опции за структурното развитие на мрежата „Анимо“, действието на настоящата система следва да бъде продължено с една година с възможност за допълнително продължаване с още една година; като има предвид, че за тази цел трябва да бъде изменено Решение 92/486/ЕИО на Комисията от 25 септември 1992 г. относно установяване на формата на сътрудничество между центъра за управление (сървър) „Анимо“ и държавите-членки (3), последно изменено с Акта за присъединяване на Австрия, Финландия и Швеция;
като има предвид, че таксите, приложими от 1 април 1996 г., трябва да отчитат броя на свързаните звена,
като има предвид, че броят на звената, свързани с мрежата на 1 април 1996 г., следва да бъде използван като основа; като има предвид, че в този аспект е необходимо да се направи позоваване на Решение 96/295/ЕО на Комисията (4), идентифициращо и определящо списъка на звената „Анимо“;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В Решение 92/486/ЕИО се добавя следният член:
„Член 2а
1. Координиращите органи, предвидени в член 1, предприемат необходимите мерки, за да гарантират, че договорите, посочени в този член:
-
са удължени с една година;
-
дават възможност за допълнително продължаване с още една година.
2. По отношение на параграф 1 важат следните такси:
386 ECU на звено (централно звено, местно звено, граничен контролeн пункт) от списъка в Решение 96/295/ЕО (5).
Член 2
Настоящото решение влиза в сила на 1 април 1996 г.
Член 3
Адресати на настоящото решение са държавите-членки.
Съставено в Брюксел на 18 април 1996 година.